NaiveNeuron/SloPal huggingface dataset:
Svrček, Miloš, poslanec NR SR (2020-09-29):
Pán predsedajúci, ďakujem za slovo. Pán poslanec Krajčír, ďakujem ti za tvoje úprimné slová. Ja by som chcel len dodať, že v roku 2019 sa pre umelé prerušenie tehotenstva rozhodlo viac ako 7-tisíc žien, a hoci z dlhodobého hľadiska ide o klesajúci trend, stále je to pomerne vysoké číslo podľa môjho názoru, pričom úlohou celej spoločnosti, štátu, kompetentných orgánov by určite malo byť vytváranie pre tehotné ženy takých podmienok, aby sa nemuseli rozhodnúť pre potrat, pre tak závažný krok vo svojom živote, ktorý je určite nezvrátiteľným aktom, nedá sa vrátiť späť a v podstate dochádza pri ňom k ukončeniu života nenarodeného dieťatka. No a ja si myslím, že podobne ako pri dlhoročnom klesaní nezamestnanosti či nehodovosti na cestách nikto nespochybňuje potrebu prijímať opatrenia na ďalšie znižovanie, tak podobne by sme mali vnímať aj znižovanie možnosti potratov. A preto som veľmi rád, že aj touto novelou zákona dochádza k realizácii návrhov, ktoré by fakt mohli pomôcť matkám v týchto ťažkých ich životných situáciách a pomôcť v ich sociálnom postavení. Ďakujem pekne.
Laššáková, Jana, podpredsedníčka NR SR (2013-12-11):
Pán minister, zaujmite miesto určené pre navrhovateľov. A teraz prosím spravodajcu z výboru pre pôdohospodárstvo a životné prostredie poslanca Tibora Lebockého, aby informoval Národnú radu o výsledku prerokovania správy vo výbore. Nech sa páči, pán spravodajca, máte slovo.
Stančík, Andrej, poslanec NR SR (2021-12-07):
Ďakujem za slovo. Mne vždy vyhŕkne slza, keď počujem ako HLASOSMER tak dojemne hovorí o dôchodcoch, na ktorých im tak extrémne záleží. A pritom vy ste takí kaviároví socialisti. Vy sa tu stále oh... oh... dôchodcovia tam, dôchodcovia tu, tuto sľuby, tuto trináste dôchodky, ktoré sa desať rokov sľubujú, a potom sa schvália ako volebná korupcia dva týždne pred voľbami na hulváta bez toho, aby vôbec boli peniaze v rozpočte na toto opatrenie. Ale nevadí. Vy ste takí kaviároví socialisti, pretože to je v angličtine termín champagne socialist, šampanský socialista, že vy sa tu hráte ako filantropi, ako Matky Terezy, ktorí by iba rozdávali tým chudákom dôchodcom a sami žijete v luxuse, máte dobré autá, máte krásne na mieru obleky, máte luxusné byty, ktoré by bežný dôchodca ani za tisíc rokov dôchodku nekúpil, ale stále sa tvárite ako tí najsvätejší, ktorí tu iba na tých dôchodcov myslia. A pritom vy ste jasne ukázali, jasne ste ukázali počas pandémie, ako vám na tých dôchodcoch záleží. Všetci vieme, že v nemocniciach končia hlavne dôchodcovia, hlavne nezaočkovaní. A vášmu lídrovi, oňahdy premiérovi, trvalo celý rok, celý rok, keď vyzval aspoň tých seniorov, aby sa dali očkovať. To jasne ukazuje to vaše pokrytectvo a ten cynizmus, pretože pre vás sú dôchodcovia taký kanonfuter, také, taká potrava pre kanóny. Ona je dobrá iba na preferencie, a keď ide do tuhého a treba sa zodpovedne postaviť za očkovanie, za opatrenia, tak vám to je úplne jedno, koľko dôchodcov skončí v nemocniciach a koľko zomrie. Takže toľko k tomu.
Paška, Pavol, predseda NR SR (2014-11-09):
Pani poslankyňa Kiššová. 9. novembra 2014
Lengvarský, Vladimír, minister zdravotníctva SR (2021-12-09):
Ďakujem pekne. Vážený pán poslanec, vážený pán predsedajúci, preočkovanie po dvoch dávkach vakcínou Sputnik V je ako u každej inej tzv. vektorovej vakcíny realizované preočkovaním tzv. mRNA vakcínou. To znamená, občania, ktorí majú šesť mesiacov až deväť mesiacov po, teda minimálne šesť mesiacov po druhej dávke vakcíny Sputnik, sa môžu preočkovať len buď vakcínou Pfizer, alebo vakcínou Moderna.
Čellár, Miroslav, poslanec NR SR (2023-12-07):
Ďakujem pekne. Pozývam členov ústavnoprávneho výboru na 10. schôdzu dnes o dvadsiatej a pokračovanie 9. schôdze zajtra ráno o ôsmej.
Grendel, Gábor, podpredseda NR SR (2020-05-19):
Posledný s faktickou poznámkou pán poslanec Kuffa.
Galek, Karol, poslanec NR SR (2016-12-08):
Keďže bola položená priama otázka: Tie kontroly mali mať za účel, aby distribučné poplatky klesli. Ako sa ukazuje z posledných cenových rozhodnutí, naozaj pre niektoré tarifné skupiny, kde bol ale momentálne zavedený obrovský chaos, pretože napríklad v plynárenstve zo šestnástich tarifných skupín dneska máme 28, alebo zo štrnástich 26, neviem presne, tak pre značnú časť týchto ďalších tie distribučné poplatky stúpli. A to isté sa ukazuje aj v elektroenergetike pri distribúcii. Takže ja tvrdím to, že tie kontroly v distribučných spoločnostiach vôbec nesplnili svoj účel. A ak sa my dočkáme na budúci rok nejakého zníženia cien energií, tak to vôbec nebude práve vďaka týmto kontrolám. Ďakujem.
I. Štefanec, poslanec: (2009-06-24):
Pán podpredseda, vy ste doslova povedali, že vláda má malý problém s PPP projektmi. Nuž beriem to na vedomie, ale berte na vedomie aj skutočnosť, že občania majú problém s touto vládou, pretože vláda SMER-u smeruje Slovensko do veľkého, veľkého prepadu. Ďakujem.
Tomáš, Erik, poslanec NR SR (2023-05-09):
Pán poslanec, po prvé absolútne odmietam ten naratív, že ten zákon má obrovské nedostatky a tak ďalej. Už sme sa bavili a keď ste počúval, počúvali, že som predložil pozmeňujúci návrh, kde sme veľa vecí vycibrili, tak to naozaj nesedí. To preloženie zákona, resp. na, preloženie zákona na skoršie obdobie rokovania parlamentu prebehlo vo štvrtok hlasovaním, čiže nie v piatok, ale vo štvrtok, a ešte raz opakujem, bolo evidentné, že ten bod náš bol zaradený naozaj najprv v tom pôvodnom návrhu, v pôvodnom programe, tuším, nechcem klamať, na nejaké 70. miesto a už vtedy medzi prvým a druhým čítaním ste si teda mohli všimnúť, že tak to pôjde, a vtedy by som očakával nejakú debatu. Ale opakujem, strávili sme medzi prvým a druhým čítaním hodiny a hodiny nad tým, aby sme to ešte cibrili a robili tak, ako to najlepšie je možné urobiť. A garantujem vám, že keď sa teraz, by sme sa pustili do debaty o tom, ako špecifikovať tú spádovú oblasť, tak by ste sa zamotali tak ako my, a preto sme to urobili, urobili podľa už existujúcich kritérií a tak je to v tejto chvíli najlepšie. Pokiaľ budeme špekulovať ešte ďalšie dva-tri týždne, tak rodičia detí už nedostanú v tomto roku nič. Skúsme to dať do praxe, opakujem, nie sú tu žiadne podstatné nedostatky, môžme sa baviť o iných kategóriách rodičov, ktorí môžu ešte začať protestovať, ale pusťme to do praxe a prax ukáže, že ktoré veci treba ešte novelizovať alebo nie. Ináč ten zákon nebude schválený vôbec a nebudú rodičia mať vôbec nič. Ďakujem.
T. Cabaj, podpredseda NR SR: (2009-09-08):
Panie poslankyne a poslanci, budeme pokračovať prvým čítaním, teraz už o poslaneckom návrhu poslanca Národnej rady Slovenskej republiky Jozefa Rydlu na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona je pod tlačou 1112, návrh na jeho pridelenie na prerokovanie výborom je v rozhodnutiach č. 1127 a 1245. Dávam slovo pánu poslancovi Rydlovi, aby návrh zákona uviedol. Nech sa páči, pán poslanec, máte slovo.
Paška, Pavol, predseda NR SR (2012-09-18):
Hlasujeme. (Hlasovanie.) 148 prítomných, 133 bolo za, 14 sa zdržalo, 1 nehlasoval. Návrh uznesenia sme schválili. Nech sa páči.
P. Paška, predseda NR SR: (2009-09-11):
(Hlasovanie.) 124 prítomných, 43 bolo za, 53 proti, 27 sa zdržalo, 1 nehlasoval. Nebudeme pokračovať ďalej v rokovaní o tomto návrhu zákona. Odhlasovali sme všetky prerokované body programu. Kolegyne, kolegovia, chcem vás ešte upozorniť, že budúci týždeň budeme pokračovať po tom, ako dnes prerušíme rokovanie programu 40. schôdze o 13.00 hodine, až v stredu o 9.00 hodine ráno vzhľadom na to, že v utorok je voľno, je sviatok. Zatiaľ vyhlasujem krátku prestávku a budeme pokračovať v rokovaní o programe. Ešte prosím o chvíľočku pozornosti. Ospravedlňujem sa, len zabudol som informovať aj o tom, že v stredu po hlasovaní o 11.00 hodine vykonáme tajné voľby k návrhu na voľbu kandidátov na sudcov disciplinárneho súdu, ako aj člena Správnej rady Ústavu pamäti národa. Ďakujem pekne. (Prestávka.) (Po prestávke.)
Sulík, Richard, predseda NR SR (2011-10-11):
Ďakujem. Ďalší rečník v poradí, s faktickou poznámkou sa prihlásil pán poslanec Chren. Uzatváram možnosť. Nech sa páči.
Pollák, Peter, poslanec NR SR (2023-06-14):
Ďakujem pekne. Ďakujem pekne Jarovi Naďovi za jeho rozpravu a ja mu aj trošku rozumiem, keď sa v ňom možno takisto bijú také úvahy ako vo mne, keď spomínal vlastne SaS-ku ako sa nezodpovedne rozpočtovo správa. A možno to celé vychádza z toho, keď v minulosti Zemanová povedala, že dôchodcovia nie sú produktívni, im netreba pomáhať a potom na druhej strane tu Viskupič obhajuje, ako idú pomáhať oni dôchodcom, hej, že to niekde musia žehliť. Hovoril si, Jarko, aj o tom, že sme dali také nesplniteľné podmienky pri podpore PVV-čka a treba uznať a očakávam aj od teba, že povieš, že aspoň je to fér, že sme to komunikovali verejne a tieto podmienky, ja si nemyslím, že nie sú nesplniteľné. Verím tomu, že aj tebe záleží na tom, aby sa po 30. 9. tu uchránila demokracia na Slovensku a zatiaľ nikto s ničím iným neprišiel. My sme prišli s takýmto návrhom zákona, kde chceme naozaj uchrániť v prvom rade demokraciu na Slovensku. Veľmi chcem oceniť aj to, Jaro, jak si povedal, keď si povedal, že je dobré, aby aj úradnícka vláda komunikovala s parlamentom, ale nie len voči tomu, aby sa postavila zlu, ale aj prípadným prirodzeným partnerom, čo je aj naša strana alebo teda naše hnutie OĽANO, ktoré určite bude hlasovať za tie dobré zákony, ktoré vláda prinesie. A je absolútne jedno, kto ten zákon, dobrý zákon prinesie do pléna Národnej rady, za ten zákon zahlasuje určite naše hnutie. Ešte raz sa ti chcem poďakovať. Ďakujem.
Jurinová, Erika, podpredsedníčka NR SR (2012-07-02):
Dobré ráno, vážené poslankyne, vážení páni poslanci, otváram deviaty rokovací deň 3. schôdze Národnej rady. Na dnešnom rokovacom dni o ospravedlnenie požiadali páni poslanci: Ľubomír Galko, Ján Hudacký, Branislav Škripek, Ľubomír Vážny, Renáta Zmajkovičová. Na zahraničnej pracovnej ceste je poslanec Juraj Droba. V rokovaní pokračujeme v prerušenej zlúčenej rozprave v prvom čítaní o dvoch návrhoch poslancov Lucie Nicholsonovej a Jozefa Mihála na vydanie zákona o príspevku na bývanie (tlač 86) a o hmotnej núdzi (tlač 88). Prosím poslankyňu Luciu Nicholsonovú, aby zaujala miesto určené pre navrhovateľov, a spravodajcu z výboru pre sociálne veci, poslanca Júliusa Brocku alebo jeho zástupcu, takže pani Moniku Gibalovú, aby zaujali miesto určené pre spravodajcov. Do rozpravy sú ústne prihlásení poslanci: Igor Matovič, Alojz Hlina, Viera Tomanová, Jozef Mihál a Erika Jurinová. Takže pán poslanec Matovič sa nenachádza v miestnosti, stráca poradie. Pán Hlina sa nenachádza v miestnosti, stráca poradie. Pani Tomanová sa nenachádza v miestnosti. Pán Jozef Mihál sa nenachádza. (Smiech.) Ja som tu, ale nemôžem vystúpiť, keďže ma nemá kto zastúpiť. Takže, tak aj mňa presuňte na záver, lebo nemám tu žiadnych iných. Takže dávame slovo pánovi poslancovi Matovičovi. Nech sa páči. (Rokovanie o návrhu poslancov Národnej rady Slovenskej republiky Lucie NICHOLSONOVEJ a Jozefa MIHÁLA na vydanie zákona o príspevku na bývanie , tlač 86 a rokovanie o návrhu poslancov Národnej rady Slovenskej republiky Lucie NICHOLSONOVEJ a Jozefa MIHÁLA na vydanie zákona o hmotnej núdzi a o zmene a doplnení niektorých zákonov , tlač 88.)
Pellegrini, Peter, predseda NR SR (2015-06-25):
Ďakujem pekne, pán poslanec, za vaše vystúpenie. Na vaše vystúpenie dve faktické poznámky. Pán poslanec Viskupič a pán poslanec Bublavý. Končím možnosť prihlásiť sa s faktickými poznámkami. Pán poslanec Viskupič.
Heger, Eduard, poslanec NR SR (2018-11-30):
Ďakujem pekne. V prvom rade ďakujem, že ste vystúpili aj počas priebehu, že môžme viesť takúto konštruktívnu diskusiu. Ďakujem pekne aj za to priznanie, čo sa týka dani z nehnuteľnosti, to sú podľa mňa dobré momenty a aj ten daňový mix, áno, na tomto sa určite zhodneme, nie je to nič ľahké, alebo práve naopak, je to niečo veľmi náročné, no ale tak už len tá vaša rétorika naznačuje, že je tu nejaký tiež spoločný konsenzus, že s tým treba niečo robiť. Čo sa týka tých rizík alebo aj toho trhania rozpočtu, ako ste spomenuli, neviem, ja úplne si nepamätám, že by sme my s Eugenom trhali rozpočet v našich rozpravách, ale okej, mohlo to tak byť ponímané. My sa, ak aj za seba poviem, ale myslím si, že aj za pána Jurzycu, ak hovoríme o tých rizikách, citujem riziká, samozrejme Rady pre rozpočtovú zodpovednosť, ktorá ich kvantifikuje na to, aby sme poukázali na tie riziká a ako sa napĺňajú, čiže nie je to, z môjho pohľadu to nejde o trhanie rozpočtu. Na druhej strane povedať mýlil som sa, úplne neni podľa mňa tiež pravdivé, pretože ani rada sa v tom nemýli, pretože tie riziká na výdavkoch sa udiali, naplnili, len sa naplnili aj nadpríjmy a tým pádom tie ciele sa až tak nevychýlili, ale neni to tým, že teraz by bol omyl v tom, že tie výdavky by boli nižšie, ako povedzme, ako ukazovali. Takže tam tiež to podľa mňa neni úplne jednoznačné tak to povedať, že my nemôžme povedať, že sme sa mýlili, pretože sme poukazovali na riziká a tie riziká sa do veľkej miery aj naplnili. To, že sa naplnili nadpríjmy, neznamená, že sme sa mýlili, ale to, že sme teoretici, alebo teda, že ja som teoretik, áno, ešte som neviedol žiadny rezort, takže v tomto vám určite nemôžem nijako konkurovať. Naším cieľom, alebo mojím cieľom určite nie je vás znervózňovať, ale skôr viesť tu konštruktívnu kritiku, takže takto to aj ponúkam, tie svoje argumenty a som rád, že sa práve bavíme o tej štruktúre výdavkov. A k tej malej slávnosti už mi neostáva čas, ale som rád, že teda tá debata už dnes prebieha o výdavkoch a nie o cieľoch. Ďakujem.
Ježík, Jozef, poslanec NR SR (2017-02-02):
Pán predsedajúci, dajte, prosím, hlasovať o návrhu ústavného zákona ako o celku s odporúčaním gestorského výboru schváliť.
Jurík, Beáta, poslankyňa NR SR (2024-05-10):
Ďakujem za slovo. Pán kolegynko Blaha, kandidát do zlého Bruselu a hanba ľavice, ja len že nielen fajčenie, ale aj nenávisť škodí zdraviu. Ďakujem. (Potlesk.)
Jurinová, Erika, podpredsedníčka NR SR (2014-02-11):
Ďakujem, pán poslanec. Na vaše vystúpenie nie sú faktické poznámky. A dávam slovo a priestor ďalšiemu prihlásenému rečníkovi pánovi poslancovi Ľubošovi Blahovi, nech sa páči, máte slovo.
Osuský, Peter, poslanec NR SR (2012-08-03):
Ďakujem, pani predsedajúca. No, pán premiér sem vbehol ako opálený mladistvo ostrihaný šarvanec, ktorý sa potom v ďalšom zachoval, ako sa šarvanci zväčša zachovajú; keď rozbijú okno loptou, tak utečú. Tak to proste chodí medzi šarvancami. Predstava, že by toto predviedol v Bundestagu Helmut Kohl alebo vo Westminstri barónka Thatcherová, je dosť avantgardná. (Smiech v sále.) Každopádne pán premiér hovorí o neplatnosti dohôd. Kauza Krnáč je ukážkou platnosti dohôd a vôbec to, že sem dobehol z Levár. No, v Levároch je taká inštitúcia, ktorá sa dlhodobo stará o duševné zdravie, ale keby bol na Kanároch, možno by bol ďalej, čo by bolo istejšie pre túto krajinu. Nepochybne keby on sám dodržiaval legislatívne pravidlá vlády, ktorej je Božím riadením a vôľou voličov predsedom, nemusela vôbec vzniknúť séria problémov s týmto zákonom. Ja o tom ešte budem hovoriť, je to klasický prípad zle zapnutého prvého gombíka. Ono to nezačalo týmto predkladaním na skrátené čítanie pri bežiacom prvom čítaní, to začalo absolútnym porušením legislatívnych pravidiel vlády, zodpovednosť za ktoré tento šarmantný šarvanec ako jej predseda zhruba nesie na svojich bedrách, takže aj keď zdrhol, nikto mu to neodpára. (Potlesk.)
P. Paška, predseda NR SR: (2009-02-18):
O slovo požiadal pán poslanec ako navrhovateľ.
P. Džurina, poslanec: (2007-05-10):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 18. júna 2007 a gestorský výbor do 19. júna 2007.
J. Halecký, poslanec: (2008-02-06):
Myslím si, že tento zákon by mal byť aj určitou pomocou novinárom, dajme tomu pri ochrane zdroja informácií, ale čo je podstatné podľa mňa, tento zákon by mal hodnotiť predovšetkým fakty a skutkové tvrdenia a nie nejaké hodnotiace úsudky, pretože to je dosť relatívny pojem a môže to skĺznuť k subjektivizmu. Osobne si myslím, že aj niektoré politické komentáre a politické hodnotenia, pokiaľ by tvrdo podliehali tlačovému zákonu, médiá by sa stali sterilnými, nezáživnými a možno, že aj ťažko sledovateľnými. Takže, myslím si, že najťažšie bude posúdiť práve tú politickú stránku informácií a hodnotenia v médiách, ale je na tom, aby... (Prerušenie vystúpenia časomierou.)
P. Hrušovský, predseda NR SR: (2003-09-23):
(Hlasovanie.) 118 prítomných, 81 za, 3 proti, 30 sa zdržalo, 4 nehlasovali. Konštatujem, že návrh uznesenia k prerokovanej správe o stave ochrany osobných údajov sme schválili. Pán poslanec Maxon sa hlási s procedurálnym návrhom. M. Maxon, poslanec: Ďakujem pekne, pán predseda. Chcem sa vrátiť k tomu návrhu, ktorý predniesol pán poslanec Malchárek. Pán predseda, ja som dosť jasne dával najavo, že nesúhlasím s týmto postupom, prosím teda, pokiaľ máme takýmto spôsobom postupovať, je potrebné, aby ste o jeho návrhu dali hlasovať. To, že sa predkladajú vládne návrhy zákonov a že vládna koalícia nie je na ich znení dohodnutá, to nie je vecou opozície. Predkladáte body programu každý deň inak, predkladá sa každý deň inak hlasovanie. Ak sú tu poslanci, ktorí sa špecializujú na istú oblasť, tak jednoducho nevedia si spraviť svoj harmonogram, aby sa riadne zapojili do práce v Národnej rade Slovenskej republiky. Ja takýto postup nemôžem akceptovať. (Potlesk.)
P. Hrušovský, podpredseda NR SR: (2002-05-30):
(Hlasovanie.) 121 prítomných, 75 za, 7 proti, 36 sa zdržalo, 3 nehlasovali. Návrh sme neschválili. Ďakujem pánovi poslancovi Ivankovi. Páni poslanci, teraz pristúpime k hlasovaniu o ďalšom prerokovanom bode programu, ktorým je vládny návrh zákona o ochrane osobných údajov . Prosím pána poslanca Nagya.
Poliačik, Martin, poslanec NR SR (2020-02-25):
Ďakujem veľmi pekne. Ondro, zhrnul si presne, akým spôsobom sa tu už šľape po všetkých možných pravidlách. Človek by až rozmýšľal, že koľko pultíkov má predseda Národnej rady nachystaných, lebo znovu by to chcelo upozorniť, že sa tu nedodržujú pravidlá. Ale jedna vec možnože sa po ratifikácii teraz alebo odmietnutí dohovoru môže zmeniť, a to je tá nešťastná judikatúra Ústavného súdu, ktorý svojho času konštatoval, že záverečným hlasovaním sa validujú alebo legitimizujú všetky procesné pochybenia, ktoré sa mohli vyskytnúť pred týmto hlasovaním. Ja, tak ako ty si avizoval, že podporíš dohovor, ho veľmi rád podporím tiež, ale chcem avizovať ešte druhú vec, a to je okamžité zbieranie podpisov na podanie na Ústavný súd, pretože nie je možné, aby sa tu porušovali všetky možné zákony, ktoré sa týkajú lehôt, ktoré sa týkajú právomocí či už vlády, alebo parlamentu, alebo predsedu parlamentu a aby sa to všetko nakoniec zvalidovalo jedným jediným hlasovaním. Ak majú pravidlá platiť, tak majú platiť pre každého a tým pádom by mal znovu sa tým zaoberať Ústavný súd a dať čiaru k tomu, že čo si vôbec predseda parlamentu môže dovoliť, čo si parlament môže dovoliť voči rokovaciemu poriadku, a povedať, že v momente, keď sú porušené zásadné procesné náležitosti, ktoré majú viesť k uzákoneniu zákona alebo schváleniu medzinárodnej zmluvy, tak tieto musia byť splnené na to, aby tá potom platila. A ja som presvedčený o tom, že tu ani lehoty, ani zákony, ani pravidlá neboli dodržané, tým pádom sa dá namietať zákonnosť akéhokoľvek hlasovania, ktoré bude na konci. A o tom, že či takáto zmluva má platiť, nemá platiť alebo zákon má platiť, nemá platiť, má rozhodnúť Ústavný súd.
Karahuta, Jaroslav, poslanec NR SR (2021-07-01):
Ďakujem pekne za slovo. Pán poslanec Suja, tá aktívna ochrana prírody asi takto bola doteraz, že na jednej strane teraz, keď sa ide niečo diať, tak hovoríme o úbytku poľnohospodárskej pôdy, na druhej strane na Slovensku máme asi 300 000 hektárov bielych plôch. Proste zarastená poľnohospodárska pôda kriakmi a v podstate nie je to ani les, nie je to ani, nie sú to ani pasienky, ani lúky, sú to kriaky. Čiže asi to až tak dobré nebolo. My sme, my sme sa aj spolu, Miro, bavili a s viacerými sme rozprávali, že tento, proste tá reforma je nevyhnutná, to asi sa zhodneme všetci, ten problém je o otázke poslaneckého návrhu alebo vládneho návrhu, lenže asi ten vládny návrh bol, on bol skúšaný v minulom volebnom období a on sa zastavil práve z hľadiska toho procesu, takže asi rozhodnutie bolo ísť inou cestou, ale to, že to je nevyhnutné, to máme taký praktický a funkčný, funkčné porovnanie, to je ministerstvo pôdohospodárstva a lesný a pozemkový odbor na okresnom úrade. To isté ministerstvo životného prostredia a úrad na okresnom úrade a vieme, že je to nefunkčné. Čiže pokiaľ lesy bude spravovať, národné parky, ministerstvo pôdohospodárstva a bude ho metodicky riadiť, tak ako sú okresné úrady, ministerstvo životného prostredia to je ako pes a mačka, a to nefunguje. Čiže jednoznačne asi nejaká zmena musí byť alebo nech to potom, zrušme štátnu ochranu prírody a nech to ide všetko pod ministerstvo pôdohospodárstva, čo asi je problém, čiže prakticky je výhodnejšie dať to pod jednu organizáciu. Ale súhlasím s tým, že za pravidiel a pozor tá zmena nebude trvať pol roka do 01.07., to určite nie. Ja si myslím, že táto zmena bude trvať minimálne šesť až osem rokov a je to, to zasiahne budúcu a ešte aj ďalšiu vládu, ktorá, ktorá to bude ďalej riešiť.
P. Paška, predseda NR SR: (2007-01-31):
Otváram rozpravu. Písomne som nedostal prihlášku. Pýtam sa, či sa chce niekto prihlásiť do rozpravy ústne. Pani poslankyňa Tkáčová. Končím možnosť prihlásiť sa ústne. Nech sa páči, pani poslankyňa.
Krajčí, Marek, minister zdravotníctva SR (2020-12-10):
Ďakujem veľmi pekne za otázku. Vážený pán poslanec, je pravdou, že vo viacerých štúdiách bol dokumentovaný závažnejší priebeh infekcie COVID-19 u pacientov so zníženou hladinou vitamínu D3, teda hladinou nižšou ako 20 nanogramov na mililiter. Faktom zároveň je, že podobné výsledky boli zistené u viacerých ďalších metabolických parametrov, ktoré ovplyvňujú predovšetkým bunkovú imunitu. Vo všeobecnosti sa odporúča podávanie vitamínu D u starších ľudí predovšetkým vo forme Alpha1 D3 kvôli oveľa lepšej vstrebateľnosti. Cena jedného balenia, ktoré vystačí na mesiac, je niečo viac ako 10 euro. Pri vašej kalkulácii by do apríla 2021 cena za vitamín Alpha 1 D3 bola teda zhruba 40 euro, čo sú však vyššie náklady, ako uvádzate. Dostupný je aj samotný vitamín D3 od rôznych výrobcov v rôznych dávkach od 1 000 medzinárodných jednotiek do 5 600 medzinárodných jednotiek. Ceny sú, samozrejme, rôzne a dávkovanie individuálne, pričom by ako cieľová mala byť dosiahnutá hladina minimálne 20 nanogramov na mililiter, čo sa najmä u starších ľudí pomocou týchto prípravkov aj často nepodarí. Žiadna krajina v Európskej únii podľa našich vedomostí plošne nehradí náklady na výživové doplnky a vitamíny vrátane vitamínu D3. Ďakujem za pozornosť.
Paška, Pavol, predseda NR SR (2014-10-15):
Budeme pokračovať, vážené kolegyne, vážení kolegovia, v prerušenom rokovaní. Pán minister, aj pán spravodajca zaujali svoje miesta. Poprosím technikov, aby mi ukázali rozpravu. Pán poslanec Kuffa, do rozpravy, nech sa páči. Dámy a páni, poprosím vás o pozornosť. Pokračujeme v rozprave. (Zaznievanie gongu.) (Pokračovanie v rokovaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1212 a o návrhu poslancov Národnej rady Slovenskej republiky Jozefa Mihála a Jany Kiššovej na vydanie Zákonníka práce , tlač 1175.)
Paška, Pavol, predseda NR SR (2013-10-22):
(Hlasovanie.) 136 prítomných, 81 za, 24 proti, 31 sa zdržalo. Návrh sme schválili.
Přidal, Alojz, poslanec NR SR (2015-09-30):
Vás žiadam, pán predseda Národnej rady, aby ste dodržali zákon. Bezodkladne 18.50, nie zajtra ráno. A mňa zaujíma, ktorá televízia je prednejšia ako rokovanie Národnej rady, ako plnenie rokovacieho poriadku. Mňa to zaujíma. Povedzte nám, ktorá televízia je dôležitejšia ako rokovanie Národnej rady. (Reakcie z pléna.)
Vašečka, Richard, poslanec NR SR (2020-12-09):
Pán predsedajúci, prosím, dajte hlasovať o vrátenom zákone ako o celku s odporúčaním gestorského výboru ho schváliť v pôvodnom znení.
Fronc, Martin, poslanec NR SR (2014-06-03):
Vraví sa, že proti gustu žiaden dišputát, čiže ja vám neberiem názor na vec. A na druhej strane chcem povedať, že všetci boli pozvaní k tomu, aby sa mohli vyjadriť, aby mohli zaujať stanovisko, aby to mohli podporiť, takže myslím si, že to tak nie je, ako vravíte, ale stále sa snažíte presvedčiť verejnosť, že toto je účelové spojenie. No ak nazvem účelovým spojením niečo, za čo jedna aj druhá strana chce zahlasovať, chce to podporiť a vám dáme šancu, ako aby ste sa takisto toho zúčastnili, tak ako ja v tom naozaj nevidím nič zlého.
M. Jureňa, minister pôdohospodárstva SR: (2006-10-20):
Cieľom predloženého návrhu zákona je implementovať niektoré ustanovenia nariadení Európskeho spoločenstva v oblasti organizácie spoločného trhu s vybranými poľnohospodárskymi výrobkami a v oblasti klasifikácie jatočne opracúvaných tiel hospodárskych zvierat. Dôvodom vypracovania návrhu zákona bola nutnosť bližšie upraviť rozsah kontroly zhody ovocia, zeleniny a rezaných kvetov, ako aj ukladanie opatrení na odstránenie nedostatkov pri kontrole zhody a pokuty za nedodržanie ustanovení zákona a upraviť podmienky klasifikácie jatočne opracovaných tiel hospodárskych zvierať, dozor nad ich klasifikáciou, kontrolu klasifikácie jatočne opracovaných tiel hovädzieho dobytka a kontrolu zaznamenávania trhových cien dospelého hovädzieho dobytka. Problematika klasifikácie jatočne opracovaných tiel hospodárskych zvierat je doteraz upravená v zákone Národnej rady Slovenskej republiky č. 152/1995 Z. z. o potravinách v znení neskorších predpisov. Pripravovanou novelou zákona o potravinách sa zo zákona o potravinách vypúšťajú ustanovenia o klasifikácii jatočne opracovaných tiel. Z tohto dôvodu sa úprava klasifikácie jatočne opracovaných tiel hospodárskych zvierať presúva do predkladanej novely zákona č. 491/2001 Z. z. Návrh zákona nebude mať nepriaznivý dosah na rozpočty obcí a rozpočty vyšších územných celkov, životného prostredia a zamestnanosť. Dosah návrhu zákona na štátny rozpočet je kvantifikovaný v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie v sume 3 255-tis. Sk a bude zabezpečený v rámci limitu počtu štátnozamestnaneckých miest a limitu výdavkov kapitoly Ministerstva pôdohospodárstva Slovenskej republiky v rozpočte verejnej správy na roky 2006 až 2008. Návrh zákona je v súlade s medzinárodnými zmluvami, ktorými je Slovenská republika viazaná, s Ústavou Slovenskej republiky, zákonmi a ostatnými všeobecne záväznými právnymi predpismi. Vážený pán predseda, vážené pani poslankyne, vážení páni poslanci, predkladaný návrh zákona vláda Slovenskej republiky prerokovala a schválila dňa 19. júla 2006. Dovoľujem si vás požiadať o jeho prerokovanie a vyjadrenie súhlasu s ním. Ďakujem za pozornosť.
P. Hrušovský, podpredseda NR SR: (2001-09-17):
(Hlasovanie.) Prítomných je 100 poslancov, za 97, zdržal sa, nehlasovali 2. Návrh sme schválili. Ďakujem pánovi poslancovi Klemensovi a poprosím teraz pána poslanca Delingu, ktorý je povereným spravodajcom výboru pre pôdohospodárstvo k vládnemu návrhu zákona o organizovaní trhu s vybranými poľnohospodárskymi výrobkami, aby uviedol jednotlivé návrhy uznesenia Národnej rady k tomuto prerokúvanému vládnemu návrhu zákona . Pán poslanec, máte slovo. P. Delinga, poslanec: Áno, pán predsedajúci, ďakujem za slovo. Tak ako som uviedol pôvodne, aj teraz vás žiadam, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-12-09):
Pán poslanec Novotný.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 138 poslancov, za 126, proti nikto, zdržalo sa 12, hlasovali všetci prítomní. Konštatujem, že toto uznesenie Národná rada schválila. Ďalej budeme hlasovať o bode 69 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení zákon č. 30/2019 Z. z. o hazardných hrách, je to tlač 152. Poprosím pána poslanca Gyimesiho, ktorý je spoločný spravodajca, aby hlasovanie uvádzal, nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z. a ktorým sa menia niektoré zákony , tlač 152.)
Paška, Pavol, predseda NR SR (2014-02-11):
Je všeobecný súhlas? (Súhlasná reakcia pléna.) Dobre. Takže dnes nebudeme hlasovať o 17.00 hod., budeme rokovať a prerokované body odhlasujeme zajtra o 11.00 hod. Predpokladám, že je všeobecný súhlas s návrhom pána poslanca Hubu. Poprosím vás, dámy a páni, pripomenúť si nášho zosnulého bývalého kolegu. (Minúta ticha.) Ďakujem vám pekne. Budeme teraz, vážené pani poslankyne, vážení páni poslanci, hlasovať o prerokovaných bodoch. Poprosím pána poslanca Štefanca, aby uviedol v prvom čítaní hlasovanie o návrhu pána poslanca Osuského na vydanie zákona č. 40 o štátnom občianstve, je to tlač 841. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene a doplnení niektorých zákonov , tlač 841.)
B. Bugár, podpredseda NR SR: (2003-02-26):
M. Maxon, poslanec: Ďakujem pekne. Ja s týmto postupom súhlasím, ale v tom prípade prosím o podporu môjho návrhu, aby sme prijali uznesenie vo vzťahu k vláde, aby predložila návrh na skrátené legislatívne konanie.
Grendel, Gábor, podpredseda NR SR (2022-05-10):
Otváram rozpravu, do ktorej som nedostal žiadnu písomnú prihlášku. Do rozpravy sa hlási pán navrhovateľ, ale ešte dávam možnosť prihlásiť sa do rozpravy ústne. Ak má niekto záujem, nech sa páči. Končím možnosť prihlásiť sa ústne do rozpravy. V rozprave vystúpi ako jediný pán poslanec Ladislav Kamenický. Nech sa páči.
A. Belousovová, podpredsedníčka NR SR: (2009-02-12):
To boli vlastne vystúpenia všetkých prihlásených rečníkov. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Ďalej otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: pani poslankyňa Gibalová, pani poslankyňa Tkáčová a pani poslankyňa Mušková. Pýtam sa, či sa chce niekto prihlásiť ešte ústne. Ak nie, uzatváram možnosť prihlásiť sa ústne. Ako prvá vystúpi pani poslankyňa Gibalová, po nej sa pripraví pani poslankyňa Tkáčová. Nech sa páči.
Grendel, Gábor, podpredseda NR SR (2022-09-22):
Dobre. Pán poslanec Miroslav Kollár ešte.
Bugár, Béla, podpredseda NR SR (2011-07-13):
Pán poslanec, dokonca nielen vy, ale aj vaši kolegovia tiež, takže takto sme sa rozhodli. Takže ja si myslím, že je to v poriadku, ale vládne návrhy všetky prerokujeme.
V. Veteška, podpredseda NR SR: (2007-10-16):
Dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Stanislavovi Janišovi.
Krajniak, Milan, poslanec NR SR (2017-12-06):
Pán poslanec Kamenický, máte pravdu a trvám na tom, že mňa absolútne nezaujíma, či je deficit štátneho rozpočtu 0,88 % HDP alebo 0,83 % HDP. A viete prečo? Lebo ma asi stokrát viac zaujíma, aký je deficit slovenských rodín, konkrétnych slovenských ľudí, z ktorých 20 % má exekúcie, 40 % je predlžených a 50 % ich výdavkov musia financovať prostredníctvom úverov a pôžičiek. To ma zaujíma asi tak stokrát viac. Lenže v tomto návrhu štátneho rozpočtu som si neprečítal ani jediné opatrenie, ktoré má týmto ľuďom konkrétne pomôcť. A ja verím, že tým ľuďom musíme pomôcť, aj keby ten deficit nebol 0,88 %, ale 0,89 % HDP. O tom som hovoril. Pán poslanec Galek a pán poslanec Heger, no v niektorých veciach sa asi nezhodneme, ja teda som rozhodne menej ekonomicky liberál ako vy, ale oceňujem to, že naša debata, aj keď niekedy, povedal by som, argumentačne protikladná, je vecná a myslím, že určite nejaké riešenie by sme našli také, aby sa pomohlo aj ľuďom a aj aby vaša viera v princípy liberálnej ekonómie nemusela byť úplne narušená.
Blanár, Juraj, podpredseda NR SR (2022-04-29):
Pán poslanec, toto nie je procedurálny návrh. Je to žiadosť, síce ju evidujem, ale nemôžem jej vyhovieť. Budeme pokračovať faktickými poznámkami. Pán poslanec Jarjabek s faktickou poznámkou. (Reakcia z pléna.) Aha, pardon, Richter nám vypadol, ospravedlňujem sa. Pán poslanec Richter, prihláste sa opätovne, lebo ste vypadli zo systému. Nech sa páči. Poprosím pánovi Richterovi dve minúty. Nech sa páči.
Grendel, Gábor, podpredseda NR SR (2020-07-23):
Pustite, prosím, čas pána poslanca.
Pellegrini, Peter, predseda NR SR (2015-02-05):
S faktickými poznámkami traja páni poslanci. Posledným je prihlásený pán poslanec Blanár. Pani Mezenská, ste sa prihlásili, či to sa vám? Poprosím potom ešte pred tým, ako uzatváram možnosť. Ďakujem. Takže štyria, posledná s faktickou pani poslankyňa Mezenská. Pán poslanec Hraško, nech sa páči.
Petráš, Vladislav, poslanec NR SR (2015-09-22):
Pán predseda, keďže sme odhlasovali body zo spoločnej správy, dajte, prosím, hlasovať o tom, že prerokujeme návrh zákona v treťom čítaní ihneď.
Paška, Pavol, predseda NR SR (2013-09-03):
(Hlasovanie.) 143 prítomných, 34 za, 86 proti, 22 sa zdržalo, 1 nehlasoval. Nebudeme pokračovať v rokovaní. Pán poslanec Procházka uvedie hlasovanie v prvom čítaní o návrhu poslancov Pavla Zajaca a Jána Hudackého na vydanie zákona, ktorým sa mení Trestný zákon, tlač 557. (Hlasovanie o bode prerokovanom na 21. schôdzi NR SR, a to o návrhu poslancov Národnej rady Slovenskej republiky Pavla Zajaca a Jána Hudackého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 557.)
P. Paška, predseda NR SR: (2008-12-04):
(Hlasovanie.) 132 prítomných, 75 za, 44 proti, 13 sa zdržalo. Konštatujem, že sme návrh uznesenia schválili. Poprosím vás, pán poslanec, aby ste teraz uviedli hlasovanie o návrhu uznesenia k návrhu rozpočtu nákladov na činnosť Fondu národného majetku Slovenskej republiky na roky 2009 až 2011 . Je to tlač 822.
Ďuriš Nicholsonová, Lucia, podpredsedníčka NR SR (2019-02-01):
Pán poslanec Mizík.
Zajac, Pavol, poslanec NR SR (2014-06-06):
Vážený pán kolega, ďakujem vám za podporu tohto návrhu zákona. Chcem len možno upresniť. Ja som ani nezachytil, či vôbec tých 35 miliónov eur, čo má stáť tento informačný systém, by mal ísť zo zdrojov Európskej únie. Skôr sa to hovorilo pri tých 150 miliónoch eur na ten národný dopravný informačný systém, tam sa hovorilo, že to, čo, veď to bude z európskych peňazí. Chcem občanom, aj vám, aj ďalším povedať, keď aj štát niečo robí zo zdrojov Európskej únie, aj ja som za to, aby cesty, diaľnice, aby sa stavali nové, rekonštruovali, aby sa robili z európskych fondov, lebo sú to najlacnejšie peniaze, ale aj tam je naša spoluúčasť na úrovni zhruba 15 – 20 %, záleží od konkrétneho projektu, plus nikto nespomína, že do zdrojov Európskej únie prispievame poplatkami, nie malými. Takže zhruba vypočítané, aj 30 % ide z našich príjmov. Takže to nie sú, že 100 % európske peniaze a nás to nestojí nič. Chcem vám veľmi pekne poďakovať za to, že ste to správne pomenovali, ešte lepšie, ako ja, že to je pre ľudí, je to pro občiansky návrh zákona a preto by som veľmi chcel poprosiť kolegov, aby za to zahlasovali.
J. Brocka, poslanec: (2006-10-18):
Predseda Národnej rady pridelil návrh na vyslovenie súhlasu Národnej rady s touto zmluvou dvom výborom: výboru pre financie, rozpočet a menu a ústavnoprávnemu výboru. Uvedené výbory tento návrh prerokovali v stanovenom čase. Gestorský výbor nedostal do začatia rokovania o návrhu stanoviská poslancov Národnej rady a k predmetnej zmluve výbory zaujali toto stanovisko. Odporúčanie pre Národnú radu Slovenskej republiky s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi aj výbor pre financie, rozpočet a menu, aj výbor ústavnoprávny. Z uznesení výborov k tejto správe nevyplynuli iné návrhy. Gestorský výbor na základe stanovísk oboch výborov k návrhu na vyslovenie súhlasu Národnej rady so Zmluvou medzi Slovenskou republikou a Spojenými štátmi mexickými o zamedzení dvojitého zdanenia a zabránení daňovému úniku v odbore daní z príjmov odporúča Národnej rade so zmluvou vysloviť súhlas a aby rozhodla, že táto zmluva je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonom. Dámy a páni, chcem vás poprosiť, aby ste podporili návrh tejto zmluvy. Vážený pán predseda, môžete otvoriť rozpravu.
Fecko, Martin, poslanec NR SR (2014-06-10):
Ďakujem pekne. Pán kolega, ja môžem s čistým svedomím povedať, že to, čo si povedal, že príslušný úrad sa skĺbil s personálnym obsadením v osobe pani ombudsmanky, je stopercentná pravda a ja si veľmi vážim tú prácu, ktorá je pod jej gesciou vykonávaná, pretože dostávam aj spätné hlásenia od ľudí, ktorí v mnohých prípadoch sa obracajú na ňu, na jej úrad a žiadajú pomoc, pretože tam cítia, že mala by tá pomoc prísť a v mnohých prípadoch aj prichádza. Chcel by som sa jej poďakovať za tú prácu, ktorú odvádza, hoci ako som ju počúval, štát sa ku nej postavil macošsky. A tak bojím sa, že neviem, ako to bude v ďalších rokoch, ale tak ako ona konštatovala, napr. že pri orgánoch verejnej správy sa tie orgány zacyklovali a nepodávajú informácie ďalej, to znamená, robia si na svojom rezorte svoju politiku a tým pádom zneisťujú našich občanov. Aká je tu vlastne demokracia, aká tu je vymožiteľnosť práva? A ja sa s takýmito, by som povedal, že svojvoľnými nakladaniami so zákonmi tiež stretávam v oblasti štátnej správy. Takže, pani ombudsmanka, ďakujem za vašu obsiahlu správu a držím vám palce, dúfajme, že to bude lepšie v ďalšom období.
Laššáková, Jana, podpredsedníčka NR SR (2013-09-03):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Pán minister, chcete zaujať? Nie. Spravodajca tiež nie. Prerušujem rokovanie o tomto bode programu. A teraz pristúpime k nasledujúcemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 530/2011 Z. z. z o spotrebnej dani z alkoholických nápojov v znení neskorších predpisov . Vládny návrh zákona je uverejnený ako tlač 652. Návrh na jeho pridelenie na prerokovanie výborom je v rozhodnutí 626. Opäť dávam slovo podpredsedovi vlády a prosím, aby vládny návrh zákona odôvodnil. Nech sa páči, pán minister.
Laššáková, Jana, podpredsedníčka NR SR (2014-06-10):
Pán spravodajca, chcete zaujať stanovisko? Nie. Prerušujem rokovanie o tomto bode programu, ďakujem vám pekne. Teraz budeme pokračovať v prerušenej rozprave o Správe o činnosti verejného ochrancu práv za rok 2013 (tlač 894). Poprosím pani verejnú ochrankyňu práv Janu Dubovcovú, aby zaujala miesto určené pre navrhovateľov, a spravodajkyňu z výborov pre ľudské práva a národnostné menšiny poslankyňu Luciu Nicholsonovú, aby zaujala miesto určené pre spravodajcov. Ďalšou v poradí z písomne prihlásených rečníkov je pani poslankyňa Magdaléna Vášáryová, ktorú tu nevidím, stráca poradie. Nech sa páči, pán poslanec Poliačik, máte slovo. A pripraví sa pán poslanec Sólymos.
Cmorej, Peter, poslanec NR SR (2023-03-28):
Ďakujem pekne, som trošku indisponovaný hlasovo, tak som si zobral aj tie tekutiny, takže musím dávať pozor... (Prerušenie vystúpenia predsedajúcim.)
Grendel, Gábor, podpredseda NR SR (2023-03-21):
Pristúpime teraz k prvému čí... teda, pardon. Pán spravodajca, záverečné slovo? Nie. Takže prerušujem rokovanie o tomto bode programu. Ďalším bodom je prvé čítanie o návrhu opäť pána poslanca Čepčeka na vydanie zákona, ktorým sa mení a dopĺňa zákon č. 576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 1370, návrh na jeho pridelenie na prerokovanie výborom je v rozhodnutí č. 1439. Dávam slovo pánovi poslancovi Martinovi Čepčekovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1370.)
Blanár, Juraj, podpredseda NR SR (2021-05-12):
Pán poslanec Suja, môžete reagovať na faktické poznámky.
P. Hrušovský, predseda NR SR: (2003-02-27):
Teraz poprosím pána ministra Lipšica, aby odpovedal na otázku pána poslanca Ševca, ktorý sa pýta: „Zúčastnili ste sa na osobnom stretnutí so sudcom Sergejom Kohútom a s predsedom Ústavného súdu J. Mazákom pred termínom podania sťažnosti S. Kohúta na Ústavnom súde v súvislosti s kandidatúrou na post predsedu Najvyššieho súdu?“ Pán minister, máte slovo.
Paška, Pavol, poslanec NR SR (2011-02-11):
Ďakujem pekne, pán predseda. Ja sa pokúsim vám dať konštruktívny návrh, čo keby ste tak zobrali na vedomie, že v tomto parlamente sedí aj opozícia a nielen kvôli tomu, že nie ste schopný zorganizovať chod parlamentu, ale aj kvôli tomu, že je to obvyklé v normálnych demokratických parlamentoch, sme sa začali baviť o tom ako ďalej. Veľmi pekne vám ďakujem.
I. Radičová, poslankyňa: (2008-09-11):
Nebudem opakovať problém rozdelenia na verejných a neverejných poskytovateľov, ale nabaľujú sa na to problémy s úhradou neverejných poskytovateľov, ktoré sa v predkladanej novele objavujú v troch typoch. Prvá možnosť – finančný príspevok pri odkázanosti plus finančný príspevok na prevádzku, plus platba od klienta. Druhý typ – len finančný príspevok na prevádzku a platba od klienta. Tretí typ – platby plus možno príspevok na prevádzku. Rozlíšenie pritom jednotlivých sociálnych služieb na zabezpečenie nevyhnutných podmienok na uspokojovanie základných životných potrieb sú rozdelené veľmi mechanicky z hľadiska rôznych činností a funkcií a tým pádom napríklad domov na polceste a zariadenie núdzového bývania majú poskytovať úplne tie isté služby svojím obsahom, čím sa stiera zmysel rôznych typov zariadení, pretože oni nemajú len poskytnúť službu, ale predovšetkým nadväzovať procedurálne a procesne na seba tak, aby sa občan skutočne postupne vymaňoval zo svojej situácie a mohol byť sociálne integrovaný. Tento princíp v novom znení a v novele je porušený a nie je garantovaný. Do novely, aby som bola presná, pribudli zariadenia dočasnej starostlivosti o deti ako nové riešenie, ako nové pribudli nízkoprahové denné centrá pre deti a rodinu, špecializované zariadenia a sprievodcovská, predčitateľská služba. Na druhej strane z celej novely vypadla terénna sociálna služba pri telefonickej krízovej službe a pri podporovanom bývaní a úplne vypadli z návrhu opäť služby orientované na rodinu a to pomoc rodinám s deťmi pri vzdelávaní a príprave do školy, ako aj celá oblasť služieb na zosúladenie rodinného života a pracovného života. Zhrnúc, zákon sa zúžil na poskytovanie sociálnych služieb v situácii sociálnej núdze a nie univerzálne pre občanov. Zákon zúžil možnosť výberu rozdelením na verejné a neverejné subjekty a hlavne zákon v tejto podobe neobsahuje systém rodinných služieb. Ďakujem za pozornosť.
P. Paška, predseda NR SR: (2009-04-21):
Spravodajcom k vášmu návrhu je pani poslankyňa Rosová.
A. Belousovová, podpredsedníčka NR SR: (2009-02-12):
Pani poslankyňa, chcete položiť doplňujúcu otázku? Nech sa páči.
Jasaň, Viliam, poslanec NR SR (2010-10-13):
Ďakujem pekne, pán predsedajúci. Vôbec, chcel som niečo iné povedať, ale budem korektný, budem reagovať na môjho kolegu Braňa Ondruša. Braňo, ja som rád, že si tu upozornil našich ctených koaličných poslancov, že sú tu odbory, ktoré sa snažia obhajovať záujmy pracujúcich ľudí. A nie je to nič nové. Ja som tu minulé štyri roky veľmi často počul z úst vtedajších opozičných, terajších koaličných, ako tu v mene rôznych tzv. nezávislých zástupcov tretieho sektora predkladali jeden návrh za druhým. Vtedy to nikomu neprekážalo. No ale o. k., ako to hovorí pán Sulík. Po druhé, som rád, že si zároveň upozornil na to, že táto vláda ide šetriť, čo by nebolo zlé, ale že ide šetriť na dôchodcoch a dokonca na chorých zamestnancoch, tak to už je naozaj hanba. Ďakujem.
Číž, Miroslav, podpredseda NR SR (2015-11-26):
Ďakujem pekne. Tak teraz uzatváram možnosť prihlásiť sa s faktickou poznámkou a zároveň mi dovoľte vyhlásiť všeobecnú rozpravu za skončenú. Pán navrhovateľ, chcete ešte zaujať stanovisko k rozprave? Ďakujem pekne. Pán navrhovateľ tiež nie. Prerušujem rokovanie o tomto bode programu. Pán Abrhan, ešte poprosím ho, zostane, teraz pristúpime k prvému čítaniu o návrhu poslancov Národnej rady Slovenskej republiky Pavla Abrhana a Martina Fronca na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , parlamentná tlač 1801, návrh na pridelenie výborom je v rozhodnutí č. 1807. Pán poslanec, máte slovo, uveďte tento návrh zákona.
Huliak, Rudolf, poslanec NR SR (2024-05-14):
Ja som chcel tiež vyjadriť jednotnosť koalície v rámci podpory pani ministerky Dolinkovej. Myslím si, že pán Krajčí má najmenej hovoriť o tom, ako zdravotnícky minister zlyhal. Mali sme tu možnosť byť všetci svedkami v rámci pandémie. By som sa hanbil otvoriť ústa na jeho mieste. Ďakujem.
P. Miššík, poslanec: (2008-06-20):
Základným statusom učiteľa je vytvoriť mu podmienky na to, aby mohol svoju prácu robiť. Akékoľvek represívne opatrenia, akékoľvek nové návrhy zákonov, ktoré znova sa snažia upraviť nejaké vzťahy spoločnosti zákonom, dokonca Trestným zákonom, ja nepovažujem za celkom dobré riešenie. Aj keď je veľmi sympatické, to musím uznať. Lebo dobre sa to počúva, dobre sa to vidí, ale uvažujeme do dôsledkov, čo toto znamená? Toto je novela Trestného zákona. To je veľmi, veľmi vážna vec. Pani profesorka Tóthová to naznačila, lebo každá minca má dve strany. A to nie je len o tom statuse, že posilňujem status učiteľa v tom, že teraz budú mať žiaci a ich rodičia väčšie obavy, väčšie obavy vystupovať agresívne voči učiteľovi. K čomu sme dospeli? Ako sme k tomuto dospeli? Ja mám veľké obavy, že toto nie je dobrá cesta. Ja sa budem snažiť spolupracovať s pánom predkladateľom na tom, aby sme si ozrejmili niektoré veci, lebo, samozrejme, zrejme to prejde podľa tých vyjadrení do druhého čítania. Budeme musieť veľmi vážne uvažovať nad tým, čo ten status verejného činiteľa smerom k učiteľovi znamená. To nie je také jednoduché ako malá novela. To je veľmi vážny zásah do desaťtisícov ľudí, ktorí robia túto funkciu. A naozaj to niekto aj naznačil. Pýtal sa niekto, Peter, pýtal si sa učiteľov, či im to pomôže? Tešili sa na to? Mne chýba veľmi veľa nezodpovedaných otázok k tomu, aby som mohol podporiť tento návrh zákona, ale, samozrejme, a priori ho neodmietam, ale je tu veľmi veľa otáznikov, o ktorých by bolo treba hovoriť, vážne o nich hovoriť. A dúfam, že bude dostatok času na to v druhom čítaní. Ďakujem pekne. (Potlesk.)
F. Mikloško, poslanec: (2008-01-29):
Pán predseda, vy si schovajte svoju demokraciu za váš klobúk predsednícky. (Reakcie v sále.)
Halgašová, Jarmila, poslankyňa NR SR (2021-10-20):
Pán predseda, keďže sme hlasovali o podanom pozmeňovacom návrhu, dajte hlasovať o tom, že prerokovaný návrh zákona prerokujeme v treťom čítaní ihneď. (Reakcie z pléna.) Aha, áno, ospravedlňujem sa, chyba.